Moje Đakovo

Sajam obrazovanja
2025-05-15 11:00 - 18:00 (Europe/Zagreb) | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Osječko-baranjska županija organizira manifestaciju Sajam obrazovanja koja će se održati u četvrtak, 15. svibnja 2025. godine od 11.00 do 18.00 sati u Gospodarskom centru Osječko-baranjske županije.
Na Sajmu obrazovanja predstavit će se ukupno 43 izlagača, među kojima su sve srednje škole i učenički domovi s područja Osječko-baranjske županije, kao i brojne druge relevantne institucije i udruge. Sajam je namijenjen učenicima osmih razreda osnovnih škola – njih 2.324 s područja županije – te njihovim roditeljima kako bi na jednom mjestu dobili sve potrebne informacije za donošenje jedne od najvažnijih odluka u dosadašnjem školovanju, a to je svakako odabir srednje škole.
Uz srednje škole i učeničke domove, svoje programe i djelokrug rada predstavit će i:

Obrtnička komora Osječko-baranjske županije
Hrvatski zavod za zapošljavanje, CISOK
Ministarstvo unutarnjih poslova RH (Policijska akademija „Prvi hrvatski redarstvenik“)
Ministarstvo obrane RH (Hrvatska vojska)
Državna vatrogasna škola – Odjel Osijek
te brojne udruge i savjetodavne službe.

Osječko-baranjska županija u sklopu priprema Sajma izradila je i tiskala 2.500 informativnih brošura u kojima se nalaze svi srednjoškolski obrazovni programi kao i kontakti škola, učeničkih domova, županijskih službi, HZZ-a i ostalih relevantnih institucija. Brošura sadrži i novo nazivlje školskih programa te je dostupna i u digitalnom obliku putem QR koda koji učenici mogu jednostavno skenirati i pregledati brošuru na svojim mobilnim uređajima.
Cilj je Sajma obrazovanja pomoći učenicima i roditeljima na jednom mjestu omogućiti sve potrebne informacije koje im stoje na raspolaganju te na taj način olakšati donošenje informirane i odgovorne odluke o nastavku školovanja.
Osječko-baranjska županija i ovim projektom pokazuje svoju posvećenost stvaranju uvjeta za kvalitetno i dostupno obrazovanje svih učenika.

Predstava - Tri sestre na Instagramu
2025-05-15 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Osmišljen kao suvremeno čitanje Čehovljeva bezvremenskog kanonskog djela, ovaj autorski projekt krenuo je od istraživačkog procesa i improvizacijskog rada s glumicama i autorskim timom kako bi čehovljanska tragikomična svakodnevica pronašla adekvatan scenski izraz u današnjem vremenu, uvelike oblikovanom, pa i uvjetovanom paralelnim životima (ili životarenjem) u digitalnim prostorima. Tri sestre stoga se smještaju u neimenovanu provinciju današnjice gdje besciljno skrolanje na mobitelu, raspršena pažnja, nedovršene radnje i zamišljaji savršene budućnosti („Treba otići negdje daleko!“) funkcioniraju kao supstrat za stvarni život – onaj u trenutku.
Najmlađa od sestara, energična i dekoncentrirana milenijalka Irina, nalazi se pred prekretnicom života, tridesetim rođendanom koji od nje zahtijeva neminovne velike promjene, drastične rezove i bucket listu želja, a digitalni alati tek su korak koji je vodi prema, uvjetno rečeno, boljoj budućnosti i ostvarenju potencijala. Srednja sestra, melankolična ili, kako sama za sebe tvrdi, neurodivergenta Maša, u dugogodišnjem je braku s mirnim i staloženim nastavnikom Kuliginom, a svoj ventil pronalazi u društveno angažiranoj radioemisiji, društvenim mrežama, ciničnim opažanjima svijeta i neočekivanoj iskri koja poremeti njezin uhodani život. Najstarija od njih, Olga, glava je kuće i na simboličkoj funkciji preuzima uloge i oca, i majke. Iako izvrsna nastavnica, Olga puca pred teretima u školi, a još je više muči privatan plan – kronična usamljenost koju nastoji izliječiti klikom na mobitelu, što je dovede do turbulentnih promjena u inače monotonom životu.
U predstavi pratimo kratak, ali intenzivan period u životima triju sestara u proviniciji iz koje, baš poput Čehovljevih junakinja, sve tri žele pobjeći. No, za razliku od Čehova, u ovoj predstavi ne postoji Moskva, nego su upravo društvene mreže njihova „moskva“, njihova utopija boljeg života.
Režija: Paola Slavica
Dramaturgija: Dina Vukelić
Scena: Ana Paulić
Kostimi: Danijela Gotal-Grgurač
Scenski pokret: Selma Sauerborn
Glazba: Toni Starešinić i Željka Veverec
Oblikovanje svjetla: Tomislav Maglečić
Igraju: Nadia Cvitanović, Jelena Hadži-Manev i Iva Šimić Šakoronja
Glumci u videoprojekcijama: Ivan Đuričić i Katarina Baban
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Hodočasnički dan blaženoj majci M. Tereziji Scherer
2025-05-16 17:00 - 20:00 | Samostanska crkva Presvetog Srca Isusova, Crkva Svetoga Križa, Đakovo, Hrvatska, 31400, Croatia (Local Name: Hrvatska)
U petak, 16. svibnja osobe s invaliditetom slavonske regije pozvane su hodočastiti bl. majci M. Tereziji Scherer u samostansku crkvu Presvetog Srca Isusova pri samostanu Milosrdnih sestara sv. Križa u Đakovu.
U 17,20 sati je krunica s litanijama Gospi, u 18 sati je Euharistijsko slavlje, a potom zajedničko druženje.
Na hodočašće su pozvane sve osobe s invaliditetom, tj. osobe s poteškoćama u razvoju s njihovim roditeljima i prijateljima okupljene u zajednicama „Vjera i Svjetlo“ slavonske regije, napose zajednica “Tratinčice Majke Marije Terezije“ iz Đakova, kao i članovi raznih Udruga koje o njima skrbe. Svi su dobro došli! Sestre ih žele preporučiti zagovoru blažene majke M. Terezije i podržati njihove potrebe molitvom i djelotvornom ljubavlju.
Foto: Moje Đakovo

Akcija u Optici Dyaco
2025-05-17 09:30 - 13:00 | Optika Dyaco, Optika Dyaco, Đakovo, Hrvatska, 31400, Croatia (Local Name: Hrvatska)
Optika Dyaco poziva Vas da ih posjetite ovu subotu, 17.5.2025., u vremenu od 9:30 do 13:00 sati jer pripremaju event na kojem ćete moći isprobati sve iz kolekcije njihovih najprodavanijih brendova naočala – Borbonese, Christian Lacroix i Silvian Heach – po promotivnim cijenama!
Naravno, osim za dobar vid, potrudit će se i za dobro raspoloženje. Stoga, u vikend planove svakako uvrstite i posjet Optici Dyaco – optici našeg grada!
Đakovo, Bana Jelačića 33!

Dan otvorenih vrata Odreda izviđača "Klasje"
2025-05-17 10:00 - 15:00 | Ul. Vladimira Nazora 1, Ul. Vladimira Nazora 1, Đakovo, Hrvatska, 31400, Croatia (Local Name: Hrvatska)
U subotu, 17. svibnja s početkom u 10:00 sati, ispred prostorija Odreda izviđača “Klasje” na adresi Vladimira Nazora 1 (kod malog parka), održat će se Dan otvorenih vrata povodom obilježavanja Dana izviđača, koji se službeno slavi 19. svibnja.
Pozivaju se djeca, roditelji i svi građani da dođu i upoznaju se s radom izviđačke udruge. Za najmlađe su pripremljene razne igre i zabavne aktivnosti, dok će svi zainteresirani moći saznati više o bogatom i raznolikom programu rada koji izviđači nude – od boravka u prirodi, razvoja vještina, timskog duha i zabave, sve do alternativnog provođenja slobodnog vremena bez mobitela i računala.
Izviđački program nije namijenjen samo djeci – u aktivnosti se mogu uključiti i stariji članovi zajednice koji žele kvalitetno ispuniti svoje slobodno vrijeme.
Dođite, zabavite se i otkrijte čari izviđačkog života uz Odred izviđača “Klasje” Đakovo!

20. godišnjica KBF-a u Đakovu
2025-05-20 19:00 - 20:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečano obilježavanje 20. godišnjice postojanja Katoličkog bogoslovnog fakulteta u Đakovu u sastavu Sveučilišta Josipa Jurja Strossmayera u Osijeku obilježit će se svečanom akademijom “Istina je baština sveta (J. J. Strossmayer)” u utorak 20. svibnja s početkom u 19 sati.
Program svečane akademije možete vidjeti ovdje:

Foto: KBF

Koncert povodom 25 godina djelovanja Glazbene škole
2025-05-20 19:00 - 21:00, 2025-05-21 18:00 - 20:00, 2025-05-22 19:00 - 21:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Više informacija o koncertu saznajte ovdje.

Znanstveni kolokvij - Jedinstvo između znanosti i svetosti
2025-05-21 09:00 - 13:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Program znanstvenog kolokvija možete vidjeti ovdje:

Izložba - Sve niti Tenine tkanice
2025-05-21 17:00 - 2025-06-01 13:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložbu možete posjetiti u Kući Reichsmann od 21. svibnja do 1.lipnja, radnim danom od 17:00 do 20:00 sati, a subotom i nedjeljom od 8:00 do 13:00 sati.

Svečana akademija povodom obilježavanja 40 godina KUD-a "Tena"
2025-05-21 20:00 - 22:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana akademija održat će se u Dvorani biskupa Mandića Središnje nadbiskupijske i fakultetske knjižnice.

Predstavljanje knjige "Babići"
2025-05-22 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Roman Babići Hrvoja Šalkovića uzbudljiva je, emotivna i pitko napisana priča u kojoj Ivan Babić, zagrebački momak produžene mladosti i neporeciva šarma, pripovijeda o vlastitom odrastanju i sazrijevanju, ali i o povijesti svoje obitelji, povijesti u srcu koje leži velika tragedija i nenadoknadiv gubitak.
U ovom svojevrsnom bildungsromanu s elementima sage, Šalkovićeva junaka zatičemo na raznim mjestima kugle zemaljske. Ta su mjesta naoko nespojiva, ali su u tkivo romana uvezena upravo njegovom životnom pričom. Selo u okolici Daruvara, zagrebačke ulice, primamljiva svjetla noćnog Bangkoka i hladni neboderi amsterdamskih kvartova za “proklete migrante” likovi su u romanu jednako kao što su to i oni od krvi i mesa, što pak svjedoči o tome da je Šalković iskusan pisac i iskusan putnik lijepe rečenice i pronicljiva pogleda.
Pisan brzim potezima kistom, jednostavnim, ali pomnim stilom, neposrednom emocijom, s velikim osjećajem za čovjeka – za čudesa za koja je sposoban, ali i za neminovna životna posrtanja – Babići su roman koji se čita u dahu i koji se ne ispušta iz ruku.

Orguljaški koncert u katedrali
2025-05-22 19:15 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U četvrtak, 22. svibnja 2025. u 19,15 sati u katedrali sv. Petra u Đakovu orguljaš Alen Kopunović Legetin održat će koncert. Na programu koncerta su djela A. Vidakovića, T. Duboisa, G. A. Sorgea, M. T. von Paradies, H. Muleta, J. S. Bacha, J. Reubkea. Koncert organizira Ured za crkvenu glazbu Đakovačko osječke nadbiskupije.
Ulaz je slobodan.
Foto: Đakovačko-osječka nadbiskupija

ReStart - putem (re)kreacije
2025-05-23, 2025-05-24 | Šuma Zokovica
Ulaznice za ReStart – putem (re)kreacije dostupne su do 22.5.
Odrasli: 60 €
Djeca: 30 €
Djeca mlađa od sedam godina – besplatan ulaz.
Javite se na m.art.dakovo@gmail.com ili 097 6757 875.
U subotu osiguravamo ručak za sve goste.
PROGRAM
PETAK
Dolazak u šumu i upoznavanje prostora
Postavljanje šatora
Land Art radionica (Članice ARLE)
Čajanka oko vatre uz glazbu
Dostupni reketi za badminton i društvene igre (Catan, Allias, Code Names, Sinovi Sahare, Activity, Dixit, JAMB, kartanje…)
SUBOTA
10:30 – Face-Painting za djecu i likovna radionica (Anja Kindl)
11:30 – Šumska potraga (Marta Džaja)
12:30 – Izrada domova šumskih vilenjaka (Matea Oslić)
13:00 – Ručak i odmor
14:30 – Kućica na drvetu – radionica s lego kockama (Edukido)
15:30- Radionica plesanja na svili (Diana Ososlija i Dora Majer)
18:15 – Stare igre (povlačenje užeta, skakanje u vrećama, ledena baba, gumi-gumi, care care gospodare…)
20:00 – Čitanje priča oko vatre (Marta Džaja)
Što još možete raditi u šumi izvan našeg programa?
Tjelovježbe
Badminton
Akustični jam session
Druženje
Rekreacija
Kampiranje

Drugi VW Meet Đakovo
2025-05-24 | Jezero Borovik, Jezro Borovik, Hrvatska, Croatia (Local Name: Hrvatska)
Jezero Borovik će 24. svibnja biti domaćin drugog izdanja događaja pod nazivom VW Meet Đakovo, gdje će se okupiti ljubitelji Volkswagena iz Hrvatske i susjednih zemalja.
Ovaj događaj, koji se očekuje s velikim iščekivanjem i koji organizira VW Club Đakovo, okupit će mnoštvo zaljubljenika u ovaj legendarni automobilski brend. Od starih klasika do modernih modela, ljubitelji VW-a stići će iz raznih dijelova Hrvatske, ali i iz susjednih zemalja kako bi podijelili svoju strast prema ovoj automobilskoj marki.
Jezero Borovik bit će idilična lokacija za ovaj događaj, pružajući prekrasan ambijent za susrete ljubitelja Volkswagena. Okruženo zelenilom i prirodom, jezero će pružiti idealnu pozadinu za fotografiranje i druženje. Za one najmlađe priređene su razne radionice.
Posjetitelji će imati priliku razgledati različite modele VW-a, od legendarnih Bube do modernih Golfova i Passata.
VW Meet Đakovo na jezeru Borovik obećava biti nezaboravan događaj za sve ljubitelje automobila, gdje će se podijeliti strast prema Volkswagenu i stvoriti nova prijateljstva.
Svi su dobrodošli, bez obzira na to voze li starijeg bubaša ili najnoviji Passat.
„Vidimo se 24. svibnja na jezeru Borovik!“, poručuju organizatori.
Medijski pokrovitelj događaja je portal Moje Đakovo.

Nacionalna izložba pasa svih pasmina CAC Đakovo 2025.
2025-05-25 09:30 | Kinološko društvo Đakovo, Ul. Zvečaj II bb, Đakovo, Đakovo, 31400, Croatia (Local Name: Hrvatska)
Pod pokroviteljstvom Grada Đakova Kinološko društvo Đakovo održat će Nacionalnu izložbu pasa svih pasmina CAC Đakovo 2025.
Izložba će ugostiti brojne uzgajivače i njihove ljubimce iz Republike Hrvatske i inozemstva.
U okviru izložbe održava se i 31. Specijalna izložba hrvatskih ovčara.
Foto: Grad Đakovo

Predstavljanje knjige "Sigurna kuća"
2025-05-26 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Sigurna kuća Marine Vujčić snažan je psihološki roman o ženi koja je ubila „savršenog“ muža. Napeta priča o skrivenom, tihom nasilju koje žene trpe iza zatvorenih vrata.
Žena je ubila muža, nasmrt ga je ubola nožem, bilo je to ubojstvo na mah. Ni susjedi ni obitelj ne mogu vjerovati da je to bila u stanju učiniti jer, bez obzira na povremene svađe, oni su bili sasvim normalan par. Kako to da je Lada Lončar – nježna žena, majka djevojčice – ubila supruga, uglednog sveučilišnoga profesora? Sada na odsluženju kazne u ženskoj kaznionici, okružena najrazličitijim prijestupnicama, može promišljati o tome što je dovelo do toga da odustane od šminke, kako je ostala bez prijateljica i zašto se odrekla karijere. Kako je postala supruga zatvorena u četiri zida svoga stana jednako kao sada u zatvoru? Tko je bio njezin muž, osoba koju su obožavali njezina majka i svi ostali, tko je stvarno bio taj mister savršeni?
Sigurna kuća čita se u dahu i ostavlja bez daha. Marina Vujčić pripovijeda o nasiljima o kojima se ne piše u novinama, o ženama koje pate i ne uspijevaju naći izlaz. Sigurna kuća krik je protiv verbalnog i psihičkog nasilja, upozorenje da ne prihvaćamo zdravo za gotovo živote svojih prijatelja te nadasve roman o tome da uvijek trebamo biti prvo lice svoga života.

Predstava - Sjajne stvari
2025-05-26 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Riječ je o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.
Tekst: Duncan Macmillan u koautorstvu s Jonnyjem Donahoeom
Režija: Matko Raguž
Glazba: Matija Antolić
Fotografija: Matija Kralj
Igra: Filip Križan
Trajanje: 65 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.
Foto: Teatar Exit

Proljetni koncert glazbene škole "Arija"
2025-05-27 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Sve o glazbenoj školi “Arija” možete saznati ovdje.

Predstava - Ludi su, zapravo, dobri
2025-05-28 20:30 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Topla priča o maloj sredini sa svim uobičajenim predrasudama i pridjevima koje takva sredina često veže uz sebe. Od negativnih do pozitivnih. Ljepota i duhovitost ovog komada leži u apsurdnim događajima u kojima jedna sredina dokazuje koliko može voljeti pojedinca i do kojih neslućenih granica može otići u borbi za njegovo dobro. U ovu priču se ulazi kroz emocije koje publiku približavaju likovima. Kroz snažne, glasne emocije koje svojom zaraznom toplinom uvlače publiku duboko u sebe i ostavljaju ih s mantrom „Ljudi su, zapravo, dobri!“.
Tekst: Ivan Leo Lemo
Režija: Marko Juraga
Scenografija: Nikolina Kuzmić
Kostimografija: Mirna Mihoković
Oblikovanje svjetla: Vesna Kolarec
Autor glazbe: Marko Juraga
Igraju: Lovro Juraga, Amar Bukvić, Petra Težak, Lucia Stefania Glavich Mandarić
Trajanje: 90 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Dan državnosti u Đakovu
2025-05-30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Grad Đakovo i Turistička zajednica grada Đakova organiziraju, povodom obilježavanja Dana državnosti, bogat program:
8:30 – Polaganje vijenaca
Gradsko groblje Đakovo
9:00 – Misa za Domovinu
Katedrala sv. Petra u Đakovu
10:30 – „ĐAKOVO BICIKLIRA“ – rekreativna biciklijada za sve uzraste
Start: Trg J. J. Strossmayera (ispred katedrale)
Cilj: Gradski bazeni Đakovo
17:00 – GLAZBENI I GASTRONOMSKI PROGRAM
Ulica pape Ivana Pavla II (Korzo)
18:00 – Podjela gulaša s tjesteninom
19:00 – SVEČANI KONCERT KLAPE SV. JURAJ – HRVATSKE RATNE MORNARICE
Pozornica u Ulici pape Ivana Pavla II (kod zgrade Gradske uprave)

Đakovo biciklira
2025-05-30 10:30 - 12:30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Zajednica športskih udruga grada Đakova u suradnji s Turističkom zajednicom grada Đakova i Gradom Đakovom treći puta zaredom organizira biciklijadu pod nazivom „Đakovo biciklira“.
Cilj ove aktivnosti je potaknuti sve naše građane, bez obzira na godine i kondiciju da zajednički prođu biciklom krug od 13 km te nastave druženje uz ručak.
DATUM: 30.5.2025. – petak
START: Trg J. J. Strossmayera (ispred katedrale) u 10:30 sati
BICIKLISTIČKA RUTA – Trg J. J. Strossmayera – Jezero Jošava – Gradski bazen Đakovo
DULJINA RUTE: cca 13 km
CILJ: Gradski bazen Đakovo
Za prvih 250 prijavljenih sudionika osiguran je startni paket (majica s logom, ruksak, voda), a sve sudionike nakon odrađene aktivnosti očekuje ručak.
Kotizacija: 0,0 eura
Prijava je obavezna putem ovog linka do 20.5. kako bi osigurali majicu odabrane veličine.
Djeca do 16. godine života, prema Zakonu o sigurnosti prometa na cestama, dužna su koristiti zaštitnu kacigu.
Foto: TZ Grada Đakova

LEGO Minecraft radionica
2025-05-31 10:00 - 11:30 | Edukido Đakovo, Edukido Đakovo, Đakovo, Hrvatska, 31000, Croatia (Local Name: Hrvatska)
Edukido ponovno donosi veselje najmlađima! U subotu, 31. svibnja 2025., u Đakovu će se održati posebna LEGO radionica inspirirana popularnom igricom Minecraft.
Radionica će se održati na adresi Augusta Cesarca 3, Đakovo, u trajanju od 10:00 do 11:30 sati, a namijenjena je djeci uzrasta od 6 do 12 godina. Kroz igru i timski rad, mali će sudionici imati priliku razvijati logičko razmišljanje, kreativnost i finu motoriku – sve to uz omiljene LEGO kockice i svijet Minecrafta.
Cijena radionice iznosi 10 €, a zbog ograničenog broja mjesta prijave su obavezne.
Ako vaše dijete voli Minecraft, LEGO kockice i druženje, ovo je savršena prilika za kvalitetno i zabavno subotnje jutro!

Putopisno predavanje "Život je lijep i kad si slijep"
2025-06-03 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Strastveni slijepi planinar, glazbenik i veliki zaljubljenik u život Feručo Lazarić iz istarskog gradića Svetivinčenta rođen je 1955. godine, a planinarenjem se počeo baviti u četrdesetoj godini nakon što je izgubio vid. Nije dopustio da mu sljepoća bude prepreka da živi sadržajno, aktivno i zanimljivo.
U knjigama Planinarenje na slijepo i Na drugi način lijepo kroz riječ i sliku dočarat će publici svoje planinarske avanture, koje su mu kao slijepom čovjeku prepune izazova, ali ne i nemoguće.. Povest će nas pričom u Afriku, Peru, Nepal, Tajland, Indiju i Himalaju.
Ne propustite poučno i inspirativno predavanje koje će vam pokazati da snažan ljudski duh i optimizam ruši sve barijere i predrasude i da za hrabre ne postoje granice.

Koncert - Benjamin Lamza Quartet
2025-06-05 20:00 - 22:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U četvrtak, 5. lipnja Muzej Đakovštine ugostit će po drugi puta jazz kvartet Benjamin Lamza Quintet. Pridružite se u dvorištu Muzeja Đakovštine i uživajte u toploj večeri ispunjenoj jazz zvucima. Koncert počinje u 20 sati i ulaz je besplatan!
Spomenuti glazbenici u sastavu kao kvartet ili u novije vrijeme kvintet, već duži niz godina muziciraju jedni s drugima u raznim bendovima i kombinacijama, a ideja ovog sastava jest zajedničko sonično istraživanje i improvizacija putem vlastite interpretacije američkih jazz standarda i jazz originala napisanih u periodu između 30-ih i 80-ih godina XX. stoljeća.
Radi se o glazbenom opusu jazz standarda (npr. Henry Mancini – The Days of WIne and Roses, Jimmy Van Heusen – It Could Happen To You, itd.) te originalnih jazz kompozicija (npr. Sam Rivers – Beatrice, Sonny Rollins – St. Thomas, Lee Morgan – Ceora, itd.) iz perioda 40’ih, 50’ih te 60’ih godina 20. stoljeća – američke klasične glazbe, kolokvijalno nazvane jazz.
Foto: Grad Đakovo

Izložba - Put svile
2025-06-06 18:00 - 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložba je projekt đakovačke Osnovne škole “Vladimir Nazor”.

Predstavljanje knjige "Knjige koje (nam) mijenjaju život"
2025-06-06 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Zašto uopće čitati knjige u doba Tiktoka i tehnologije? Kako bolje upoznati sebe kroz čitanje velikih književnih djela? Što klasici mogu reći današnjim tinejdžerima i odraslima? Dante, Shakespeare, Cervantes, Goethe, Dostojevski veliki su umovi čija su djela dragocjeni putokazi za razmišljanje o problemima koji muče svako ljudsko biće – traženje identiteta, zaljubljivanje, brak, strast, pitanja dobra i zla u nama, pitanja odnosa s drugima, pitanja smisla vlastite egzistencije.
Književnik i profesor na Univerzitetu u Zenici Branko Marijanović 6. lipnja predstavit će nam svoju knjigu “Knjige koje (nam) mijenjaju život” u kojoj on kao autor pokušava praktično pokazati kako nam velika književna djela mogu pomoći smislenije živjeti, riješiti svakodnevne životne probleme, moralne dvojbe i nedoumice.
Predstavljanje knjige svojim će glazbenim izvedbama obogatiti polaznici glazbene škole Arija!

Treće kolo Hrvatske kajakaške lige
2025-06-07 | Jezero Jošava, Đakovo, Hrvatska, Croatia (Local Name: Hrvatska)
Organizatori, Sportsko–veslačka udruga Đakovo i Hrvatski kajakaški Savez, te suorganizatori Hrvatska turistička zajednica i Turistička zajednica grada Đakova 7. lipnja 2025. godine organiziraju treće kolo Hrvatske kajakaške lige na jezeru Jošava, s početkom u 10,00 sati. Konačni raspored utrka određuju organizatori natjecanja na osnovi pristiglih prijava.
Pravo sudjelovanja u trećem kolu Hrvatske kajakaške lige imaju natjecatelji registrirani u Hrvatskom kajakaškom savezu, a zainteresirani se mogu prijaviti putem e-mail adrese Hrvatskog kajakaškog Saveza: vinko.savez@gmail.com najkasnije do nedjelje, 1. lipnja 2025. do 12,00 sati.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Foto: TZ Grada Đakova
